**Prevádzkový poriadok**

**a**

**vnútorný režim školy**

v čase mimoriadnej situácie platný od 1.9.2020

Dodatok k Prevádzkovému poriadku

MŠ sv. Košických mučeníkov

**Prerokovaný pedagogickou radou školy dňa 28.8.2020**

**Aktualizované dňa: 12.10.2020**

RNDr. Adriana Bariová

riaditeľka školy

**Spojená škola sv. Košických mučeníkov, Čordákova 50, Košice**

**čl. 1**

**Základné ustanovenia**

1. Cieľom dokumentu je stanoviť základné prevádzkové podmienky **Materskej školy sv. Košických mučeníkov** po dobu trvania pandémie ochorenia COVID-19 a potreby dodržiavania protiepidemiologických opatrení a odporúčaní.
2. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov.
3. Dokument rešpektuje opatrenia a rozhodnutia Úradu verejného zdravotníctva SR (ďalej aj ako“ UVZ SR“) a predstavuje nadstavbu platných opatrení a bude podliehať pravidelnej aktualizácií.
4. Dokument je koncipovaný v troch úrovniach – zelenej, oranžovej a červenej.
5. Zelená fáza predstavuje stav, kedy sa v Materskej škole ako organizačnej zložke Spojenej školy nevyskytlo žiadne podozrivé ani pozitívne dieťa či zamestnanec na ochorenie COVID-19. Oranžová fáza zachytáva situáciu, kedy sa v konkrétnej organizačnej zložke Spojenej školy vyskytlo dieťa alebo zamestnanec podozrivý na ochorenie COVID19.
6. Červená fáza obsahuje zoznam opatrení pri dvoch a viac potvrdených pozitívnych prípadoch medzi deťmi alebo nepedagogickými pracovníkmi alebo jedným pedagógom..
7. Riaditeľka Spojenej školy sv. Košických mučeníkov vydáva na základe § 153 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov Dodatok k prevádzkovému poriadku jednotlivých zložiek a vnútorný režim školy.
8. Dokument schválila pedagogická rada 28.08.2020 a je platný od 1. septembra 2020 do odvolania.
9. Dokument je verejne prístupný v administratívnej časti školy a na webovej stránke školy.

**čl. 2**

**Prevádzka a vnútorný režim školy**

**2.1** **Organizácia vyučovania**

**ZELENÁ FÁZA:**

Organizácia výchovno – vzdelávacieho procesu prebieha v štandardnom režime.

Materská škola funguje riadne podľa bežného prevádzkového poriadku.

Budova školy je v pracovných dňoch otvorená od 6:30 hod do 19:00 hod.

Materská škola je otvorená od 6:30 hod – 17:00 hod.

Do traktu **materskej školy** vchádzajú žiaci nasledovne:

**6:30 hod – 8:00 hod cez hlavný vchod do MŠ**

Budova školy sa zatvára o 8.00 hod.

**Ranný filter:**

* Pri vstupe do budovy je zabezpečený ranný filter, ktorý pozostáva z merania telesnej teploty, dezinfekcie rúk a kontroly rúška. Ranný filter vykonáva poverená osoba. Ranným filtrom prechádza aj sprevádzajúca osoba. Teplota sa nezaznamenáva.
* Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy odporúčame obmedziť na nevyhnutné minimum. Žiaka môže sprevádzať vždy len jeden zákonný zástupca. Sprevádzajúca osoba sa v interiérových priestoroch materskej školy pohybuje vždy v rúšku.
* Materská škola, v prípade podozrenia na akútne ochorenie (nielen na COVID-19), dieťa nepreberie.
* Sprevádzajúca osoba zabezpečí umiestnenie rezervného rúška svojho dieťaťa do jeho skrinky alebo na miesto na to určené zamestnancom materskej školy.

V čase od 6:30 – 7:00 hod je k dispozícii ranná zberná trieda. Žiaci sedia oddelene, majú povinne rúška.

Od 7:00 hod sa žiaci v sprievode triednych učiteliek rozchádzajú do svojich tried.

Popoludní od 16:30 hod, pri znížení počtu žiakov v triede pod 5, je možné vytvoriť zbernú triedu. V zbernej triede sedia žiaci oddelene, majú povinne rúška.

V zelenej fáze sú rúška pre žiakov odporúčané. V exteriéri je na školskom ihrisku vždy iba jedna trieda, rúška pre žiakov sú odporúčané.

Rúška sú pre pedagogických i nepedagogických zamestnancov povinné. Pri výchovno- vzdelávacej činnosti sú povolené štíty.

V miestnosti, kde sa zdržujú osoby, je zabezpečené časté a intenzívne priame vetranie.

**Upratovanie a dezinfekcia:**

* Priestory materskej školy, hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne a podľa potreby aj opakovane.
* Osobitná pozornosť sa venuje dezinfikovaniu šatňových/vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch kľučiek, vypínačov, zábradlí a ich okolia.
* Toalety sú vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk. Nepoužívajú sa textilné uteráky.
* Posteľná bielizeň sa perie 1x týždenne.
* Upratovanie a dezinfekcia toaliet prebieha podľa potreby, minimálne 3x denne. Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.
* Smetné koše sú bez vrchného uzáveru, aby nebol fyzický kontakt rúk s košom pri zahadzovaní odpadu.

**Odpočinok detí**

* Odpočinok detí prebieha obvyklým spôsobom, so zabezpečením vetrania a dostatočnými vzdialenosťami medzi lôžkami.
* Výmena posteľnej bielizne sa odporúča 1x do týždňa bežným spôsobom.

**Zákonný zástupca**

* Zodpovedá za dodržiavanie hygienicko–epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy v zmysle aktuálnych opatrení Úradu verejného zdravotníctva SR (nosenie rúšok, dodržiavanie odstupov, dezinfekcia rúk).
* Dodržiava pokyny riaditeľa materskej školy, ktoré upravujú podmienky materskej školy na obdobie školského roku 2020/2021.
* Odovzdáva dieťa výhradne zamestnancovi materskej školy.
* Predkladá po každom prerušení dochádzky dieťa do materskej školy v trvaní viac ako tri po sebe nasledujúce dni (vrátane víkendov a sviatkov) písomné vyhlásenie zákonného zástupcu o bezinfekčnosti. Pri prerušení viac ako 5 pracovných dní (víkendy a sviatky sa nezapočítavajú) z dôvodu akéhokoľvek ochorenia predkladá potvrdenie chorobe vydané všeobecným lekárom pre deti a dorast. Počet podaných Vyhlásení bezinfekčnosti a Potvrdení o chorobe nie je limitovaný.
* V prípade neprítomnosti dieťaťa/žiaka v škole a školskom zariadení z dôvodu:

podozrenia na ochorenie COVID-19 (označený ako „Úzky kontakt“ RÚVZ,

infektológom alebo všeobecným lekárom), ochorenia na COVID-19 (potvrdené ochorenie RÚVZ, infektológom alebo všeobecným lekárom) predložiť pri návrate dieťaťa/žiaka do školského zariadenia "Potvrdenie o chorobe" vydané len všeobecným lekárom pre deti a dorast alebo u plnoletých žiakov všeobecným

lekárom pre dospelých (u ktorých je dieťa/žiak v starostlivosti) a to bez ohľadu na dĺžku trvania jeho neprítomnosti.

* Rešpektuje pravidlá nosenia hračiek a iného materiálu alebo pomôcok z domáceho prostredia do materskej školy, stanovené riaditeľom materskej školy.
* V prípade, že u žiak je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

**ORANŽOVÁ FÁZA:**

Oranžová fáza nastáva v prípade podozrivého žiaka alebo zamestnanca z ochorenia COVID-19, či v prípade nariadenia ÚVZ SR. Spojená škola pristupuje ku mobilizácii svojich skladových zásob OOPP a dezinfekčných opatrení.

**Pri podozrení na ochorenie v prípade žiaka:**

Podozrivý žiak nenavštevuje školské zariadenie a škola do usmernenia príslušným RUVZ, alebo všeobecným lekárom žiaka (v prípade ak podozrenie na ochorenie vyslovil lekár), alebo výsledkov jeho RT-PCR testu vylúči zo školskej dochádzky úzke kontakty žiaka.

Ak je podozrivý podrobený RT-PCR testu a výsledok je:

* **negatívny**, výučba sa obnovuje pre všetky vylúčené osoby. Podozrivého žiaka manažuje príslušný RÚVZ, alebo všeobecný lekár pre deti a dorast. Ostatní žiaci prinesú vyhlásenie o bezinfekčnosti, podpísané zákonným zástupcom.
* **pozitívny,** všetky vylúčené osoby ostávajú mimo výučby až do doby určenia postupu príslušného RÚVZ. Preruší sa školská dochádzka na celú triedu MŠ, ZŠ, gymnázia až do doby určenia iného postupu miestne príslušným RÚVZ.
* **ak sa potvrdí 2** a viac pozitívnych žiakov, prechádza sa do červenej fázy podľa usmernenia tohto materiálu.

**Pri podozrení na ochorenie v prípade pedagogického a odborného zamestnanca:**

Podozrivý pracovník nenavštevuje SŠ sv KM a škola do usmernenia príslušným RÚVZ, alebo všeobecným lekárom pracovníka (v prípade ak podozrenie na ochorenie vyslovil lekár), alebo výsledkov jeho RT-PCR testu vylúči zo školskej dochádzky jeho úzke kontakty.

Ak je podozrivý podrobený RT-PCR testu a výsledok je:

* **negatívny,** informuje riaditeľa školy a vylúčené úzke kontakty sa vracajú do práce.

Podozrivého manažuje príslušný všeobecný lekár, alebo RÚVZ, ktorí rozhodnú o návrate zamestnanca do pracovného procesu.

* **pozitívny,** informuje riaditeľa školy, situáciu ďalej manažuje miestne príslušný RÚVZ

a prechádza sa do červenej fázy podľa usmernenia tohto materiálu.

**Pri podozrení na ochorenie v prípade nepedagogického zamestnanca:**

* Podozrivý pracovník nenavštevuje SŠ sv KM a škola do usmernenia príslušný RUVZ, alebo všeobecným lekárom pracovníka (v prípade ak podozrenie na ochorenie vyslovil lekár) alebo výsledkov jeho RT-PCR testu vylúči zo školskej dochádzky jeho úzke kontakty.

V prípade zamestnanca stravovacieho zariadenia je nutné uzatvoriť zariadenie do určenia ďalšieho postupu miestne príslušného RÚVZ. Ak je podozrivý podrobený RT-PCR testu a výsledok je:

* **negatívny,** informuje zamestnávateľa a vylúčené úzke kontakty sa vracajú do práce. Podozrivého manažuje príslušný všeobecný lekár, alebo RÚVZ, ktorí rozhodnú o návrate zamestnanca do pracovného procesu
* **pozitívny,** informuje zamestnávateľa a situáciu ďalej manažuje miestne príslušný RÚVZ.

Úzke kontakty sú pre účely tohto dokumentu, v súlade s opatrením UVZ SR definované ako osoby, ktoré:

* mali osobný kontakt s podozrivým prípadom COVID-19 do dvoch metrov dlhšie ako 15 minút,
* mali fyzický kontakt s podozrivým prípadom COVID-19,
* boli v uzavretom prostredí (triede, zasadacej miestnosti) s podozrivým prípadom COVID-19 dlhšie ako 15 minút
* mali nechránený priamy kontakt s infekčnými výlučkami podozrivého prípadu COVID-19
* sedeli vedľa podozrivého prípadu COVID-19, a to až do vzdialenosti do dvoch miest od podozrivého
* sa potvrdí viac pozitívne testovaných zamestnancov prechádza sa do červenej fázy podľa
* usmernenia tohto materiálu.

**Pri podozrení na ochorenie v prípade zákonného zástupcu alebo osoby v úzkom kontakte so žiakom alebo zamestnancom školy.**

Škola čaká na pokyny a poskytuje plnú súčinnosť miestne príslušnému RÚVZ

**ČERVENÁ FÁZA:**

Červená fáza nastáva pri dvoch a viac potvrdených pozitívnych prípadoch medzi žiakmi, nepedagogickými pracovníkmi alebo jedným pedagogickým pracovníkom alebo v prípade nariadenia ÚVZ SR. Nad rámec opatrení zelenej a oranžovej fázy platia nasledovné:

**V prípade potvrdeného žiaka:**

Ak sa ochorenie COVID-19 potvrdí u 2 a viac žiakov, nasleduje prerušenie vyučovania

v triedach žiakov s potvrdeným ochorením COVID-19 a z výchovno – vzdelávacieho procesu budú vylúčené ich z úzke kontakty. Ďalej škola postupuje podľa usmernenia miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika.

* Ak sa u niektorého z osôb vylúčených zo školského procesu objavia počas doby zatvorenia

školy príznaky na COVID-19, dotyčného manažuje príslušný lekár všeobecnej starostlivosti.

* Po ukončení šetrenia miestne príslušného RÚVZ sa škola vracia do zelenej fázy.

**V prípade potvrdeného pedagogického alebo odborného zamestnanca:**

* Zo školského procesu budú vylúčené osoby v úzkom kontakte daného zamestnanca. Ďalej škola postupuje podľa usmernenia miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika
* Ak sa u nejakého z priamych kontaktov zamestnancov objavia počas doby zatvorenia školy príznaky na COVID-19, dotyčného manažuje príslušný lekár všeobecnej starostlivosti.

**V prípade potvrdeného nepedagogického pracovníka**

* Zo školského procesu budú vylúčené osoby v úzkom kontakte daného zamestnanca. Ďalej škola postupuje podľa usmernenia miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika.
* V prípade potvrdeného zákonného zástupcu alebo osoby v úzkom kontakte so žiakom alebo pracovníkom Spojená škola čaká na pokyny a poskytuje plnú súčinnosť miestne príslušnému RÚVZ.

**2.2 Personálne zabezpečenie prevádzky školy**

Výchovno-vzdelávaciu činnosť zabezpečujú všetci pedagogickí zamestnanci.

Ostatné činnosti v škole (najmä upratovanie) zabezpečujú nepedagogickí zamestnanci.

**čl. 3**

**Opatrenia školy kvôli prevencii nákazy COVID-19**

Opatrenia Spojenej školy smerujú ku implementácii odporúčaní Úradu verejného zdravotníctva a sú založené na princípe ROR - **R**úško, **O**dstup, **R**uky.

**Rúško** je opatrením na obmedzenie priestorovej distribúcie kvapôčok telesných tekutín.

**Odstup** je opatrením smerujúcim k minimalizácii osobných kontaktov a na obmedzovanie skupinových aktivít.

**Ruky** sú opatrenia eliminujúce prenos infekcie z kontaminovaného povrchu na sliznice. Okrem osobnej hygieny sú ďalšími opatreniami aj čistenie kontaktných povrchov a minimalizácia bodov s frekventovaným dotykom.

**ZELENÁ FÁZA:**

**ORANŽOVÁ FÁZA:**

* Pri ceste do školy sa sprevádzajúce osoby a žiaci riadia opatreniami ÚVZ SR a pokynmi miestneho RÚVZ.
* Sprevádzajúce osoby sa vo vnútorných priestoroch školy nepohybujú.
* Pre žiakov materskej školy sv KM sú rúška odporúčané.
* V zberných triedach je pre žiakov materskej školy rúško povinné.
* Nepedagogický zamestnanec školy nosí rúško alebo ochranný štít.
* Pedagogický zamestnanec nosí povinne rúško alebo ochranný štít pri výkone výchovno-vzdelávacieho procesu.
* Pedagogický zamestnanec zabezpečí v miestnosti časté a intenzívne vetranie.
* Pedagogický zamestnanec upozorňuje žiakov na dodržiavanie hygienických pravidiel pri kýchaní a kašľaní.
* Pri návšteve toalety si žiak nasadí rúško. Po použití toalety si dezinfekčným mydlom z dávkovača umyje ruky a osuší jednorazovými papierovými utierkami. Potom si vydezinfikuje ruky. Platí zákaz používania textilných uterákov.
* Na školskom dvore, kde je iba jedna skupina detí MŠ, deti nemusia mať rúška. Žiaci ZŠ si pri pobyte vonku nasadia rúška. Žiaci sa nedržia za ruky, idú pokojne a dodržiavajú rozostupy.
* Ak dieťa/žiak v priebehu dňa vykazuje niektorý z možných príznakov COVID-19, je umiestnený do samostatnej miestnosti (izolačky) a škola kontaktuje zákonných zástupcov, ktorí ho bezodkladne vyzdvihnú. Izolačná miestnosť pre potreby Spojenej školy je učebňa J. P. II oproti kaplnke. O podozrení na nákazu COVID –19 u dieťaťa/žiaka pedagogický zamestnanec informuje riaditeľa školy.
* Ak sa u zamestnanca školy objavia príznaky nákazy COVID –19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase.

**ČERVENÁ FÁZA:**

Pre deti/žiakov zúčastňujúcich sa na prezenčnom vyučovaní nad rámec predchádzajúcej fázy

platí:

* Pri vstupe do školy sa vykonáva ranný filter (meranie telesnej teploty, dezinfekcia rúk).
* Vstup do materskej školy - cez viaceré vchody.
* Žiak nosí rúško všade vo vnútorných priestoroch školy, vrátane svojej triedy.
* Nepedagogický zamestnanec školy nosí rúško alebo ochranný štít v súlade s aktuálnymi
* opatreniami ÚVZ SR.
* Pedagogický zamestnanec a odborný zamestnanec nosí rúško alebo ochranný štít vo všetkých priestoroch školy.
* Škola organizuje aktivity tak, aby bolo možné väčšiu časť dňa tráviť vonku či už v areáli školy alebo mimo neho podľa podmienok školy a klimatických podmienok.
* Upratovanie a dezinfekcia toaliet prebieha minimálne 3x denne a podľa potreby.
* Dôkladné čistenie všetkých miestností, v ktorých sa žiaci, pedagogickí zamestnanci, a odborní zamestnanci a ďalší zamestnanci školy nachádzajú, sa vykonáva najmenej raz denne.
* Dezinfekcia dotykových plôch, ostatných povrchov alebo predmetov, sa vykonáva minimálne 2x denne a podľa potreby (napr. kľučky dverí).
* Dezinfekcia rúk je zabezpečená v každej triede a učebni.

**čl. 4**

**Stravovanie v školskej jedálni**

* Stravovanie obvyklým spôsobom.
* V prípade cudzích stravníkov zabezpečiť výdaj stravy tak, aby neprišlo k premiešavaniu

so žiakmi a zamestnancami školy.

* Žiaci si jedlo a pitie samé nedokladajú a neberú si ani príbory.
* Pri príprave jedál a pri vydávaní je nutné dodržiavať, zvýšenou mierou, bežné hygienické pravidlá.
* Výdaj jedla sa uskutoční do troch hodín od jeho prípravy, aby nedošlo k jeho znehodnoteniu.

**čl. 5**

**Pri podozrení na COVID ochorenie**

* Do priestorov Spojenej školy sv. Košických mučeníkov nesmie vstúpiť nikto s príznakmi infekcie dýchacích ciest, ktoré by mohli zodpovedať známym príznakom

COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest).

základnej školy a školského klubu detí.

* Ak dieťa/žiak SŠ sv KM v priebehu dňa vykazuje niektorý z možných príznakov COVID-19, bezodkladne si nasadí rúško, bude umiestnené do samostatnej izolačnej miestnosti a pedagogický zamestnanec bude kontaktovať zákonných zástupcov, ktorí ho bezodkladne vyzdvihnú.
* Ak sa u zamestnanca Spojenej školy objavia príznaky nákazy COVID – 19 v priebehu pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.
* V prípade podozrivého žiaka alebo pracovníka sa riadi škola usmerneniami z Oranžovej

fázy tohto dokumentu.

**čl. 6**

**Záverečné ustanovenia**

Prevádzkový poriadok a vnútorný režim školy je záväzný pre všetkých žiakov a zamestnancov školy.

Pedagogický zamestnanec/triedny učiteľ je povinný preukázateľne oboznámiť s Prevádzkovým poriadkom a vnútorným režimom školy žiakov triedy.

Riaditeľ školy je povinný uverejniť Prevádzkový poriadok a vnútorný režim školy na webovú stránku školy pre zákonných zástupcov žiakov.

Tento Prevádzkový poriadok nadobúda účinnosť 1. júna 2020. Platí do 30. júna 2020.

V Košiciach 12.10.2020 **RNDr. Adriana Bariová**

riaditeľka školy